Document ID: 31980R0914

KOMISIJAS REGULA (EEK) Nr. 914/80
(1980. gada 15. aprīlis),
ar kuru otro reizi groza Regulu (EEK) Nr. 2960/77 par sīki izstrādātiem intervences aģentūru glabātas olīveļļas pārdošanas noteikumiem
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju 1, kurā jaunākie grozījumi izdarīti ar Regulu (EEK) Nr. 590/79 2, un jo īpaši tās 12. panta 4. punktu,
tā kā 5. panta 3. punkts Komisijas Regulā (EEK) Nr. 2960/77 3, kurā grozījumi izdarīti ar Regulu (EK) Nr. 883/79 4, nosaka līmeni, attiecībā uz ko piemērojama minimālā pārdošanas cena olīveļļai, kas noteikta saskaņā ar piedāvājumu konkursu;
tā kā Regulas (EEK) Nr. 2960/77 5. panta 3. punkta piemērošanas laiks bija ierobežots; tā kā pieredze rāda, ka tajā noteiktais līmenis ir vispiemērotākais attiecībā uz olīveļļas nozari; tā kā tāpēc attiecīgā noteikuma piemērošanu vairs nevajadzētu ierobežot;
tā kā šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 2960/77 5. panta 3. punktu groza šādi:
"3. Minimālajā cenā neietilpst nodokļi, un tā attiecas uz 100 kilogramiem olīveļļas, kas transportēta pircēja paša cisternās, kuras iekrautas viņa gādātā transporta līdzeklī no noliktavas, vai pircēja cisternvedējā no noliktavas."
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
To piemēro no 1980. gada 1. janvāra.
Regula uzliek saistības kopumā un ir tieši piemērojama visās dalībvalstīs.
Briselē, 1980. gada 15. aprīlī

Labels: 2
3
17